อยากรู้ว่ายานี้ใช้สำหรับจมูกเพื่อรักษาเยื่อบุจมูกอักเสบได้หรือเปล่าคะ เพราะข้างกล่องยาและหาข้อมูลมาจากอินเทอร์เน็ตมันสำหรับใช้กับดวงตาอะค่ะ คุณที่คลินิกจ่ายยาตัวนี้และตัวdicloxacillin มีความกังวลว่าจะใช้ยาเกินความจำเป็นค่ะ
สวัสดีค่ะ จากชื่อยาในหัวข้อเรื่องนั้น มียาอยู่ 2 ตัว คือยาที่เป็นขี้ผึ้งป้ายตาและยารับประทานฆ่าเชื้อโดยTobradex คือยา tobramycinที่เป็นยาฆ่าเชื้อแบคทีเรียเฉพาะที่ผสมกับ dexamethasone ที่เป็นสเตียรอยด์มีฤทธิ์ลดการอักเสบ โดยเป็นยาที่ใช้ป้ายตาเพื่อฆ่าเชื้อแบคทีเรีย และลดอาการเยื่อบุตาอักเสบเป็นหลัก โดยนอกเหนือจากข้อบ่งชี้นี้แล้ว ยาตัวนี้อาจนำมาใช้ในภาวะที่อาจจะตอบสนองต่อสเตียรอยด์เช่นภาวะเยื่อบุจมูกอักเสบเรื้อรังได้ถ้าเป็นลักษณะขึ้ผึ้ง ยาอาจจะป้ายติดทนได้นาน แพทย์จึงอาจเลือกนำมาใช้รักษาภาวะเยื่อบุจมูกอักเสบ แต่อย่างไรก็ตาม หากไม่แน่ใจการใช้ หรือยังมีความไม่สบายใจ ควรกลับไปปรึกษากับแพทย์ผู้รักษาโดยตรงอีกครั้งค่ะ